પીઢ ભાષા-તજજ્ઞ ડૉ. અરવિંદ ભંડારી સાહેબે એક સુંદર બાળ કાવ્ય ‘મગફળી’ રજુ કર્યું હતું અને મંગુ મંકોડાની વાર્તા તેમની આગવી બાળ ભોગ્ય શૈલીમાં રજુ કરી સૌ શ્રોતાઓને રસ તરબોળ કરી દીધાં હતા. હાસ્યવાર્તાકાર શ્રી રતિલાલ બોરીસાગરે બાળવાર્તામાં કથાન શૈલીનું મહત્વ સમજાવ્યું હતું. બાળવાર્તા લખવી એ બહુ મોટી જવાબદારીનું કામ છે એમ કહ્યું હતું. વાર્તાની ઉઠાંતરીની વાત સાથે પોતાનો અનુભવ જોડી મહેમાનોને હસાવી હસાવીને લોટ-પોટ કરી નાખ્યાં હતાં.